cyanic-selkie/wikianc huggingface dataset:
Loddefjord Idrettslag
Fotball
Seniorlaget for herrer i fotball spiller i 4. divisjon. 12. mai 2008 møtte laget Brann i 1. runde i cupen, en kamp som endte med 4–1 tap. Loddefjords mål ble scoret av Kristian Pilskog. Seniorlaget for kvinner ligger i 2. divisjon.
1586 Thiele
1586 Thiele er en hovedbelteasteroide. Den ble oppdaget 13. februar 1939 av Arno Arthur Wachmann ved Hamburger Sternwarte i Bergedorf i Hamburg.
Lynn Davies
Lynn Davies (født 20. mai 1942 i Nantypoel, Wales) er en tidligere walisisk friidrettsutøver. Han var en av verdens beste lengdehoppere i 1960-årene.
Etter at amerikaneren Ralph Boston hadde slått den 25 år gamle verdensrekorden til Jesse Owens i 1960, forbedret Boston og europamesteren Igor Ter-Ovanesian verdensrekorden ytterligere fem ganger. Dermed var disse to utøverne de største favorittene til å ta gullmedaljen under OL 1964 i Tokyo.
I årene som fulgte beviste Davies at seieren ikke var noe lykketreff. Han tok gull under EM 1966 i Budapest, og tok sølv under EM 1969 i Athen. Han vant også Samveldelekene to ganger, i 1966 og 1970.
Hemimysis lamornae
Den er lysrød til oransje og kan bli opptil 13 mm lang. Arten forekommer på hardbunn fra overflaten ned til ca. 100 m dyp. Den er meget lyssky og skjuler seg i hulrom når det ikke er helt mørkt.
Hemimysis lamornae har en vid utbredelse og finnes ved Island, i Nordsjøen og vestre deler av Østersjøen og videre sørover langs Vest-Europas kyst. I Norge finnes arten nordover til Vesterålen. Den er representert ved egne underarter i Middelhavet (H. l. mediterranea) og Svartehavet (H. l. pontica).
Ornament (arkitektur)
Et ornament (fra latin ornamentum, utrustning, prydelse, smykke) er et visuelt formelement som kan stå alene eller være en del av et sammensatt mønster. Det kan sees som en dekorasjon eller utsmykning, og forestiller ofte en plante, et dyr, en gjenstand eller grafisk figur som på geometrisk vis er stilisert og plassert i et symmetrisk mønster. Et ornament kan videre være en rent geometrisk, abstrakt form som kjent fra islamsk kunst og arkitektur (Alhambra-palassene) eller et mer eller mindre stilisert motiv fra naturen, som ofte er brukt i Art Noveau.
Ornamentet kan dessuten ha et symbolsk verdi, noe som i dag brukes mye i forbindelse med kroppskunst og tatovering (for eksempel tribals). En annen måte å bygge opp et ornament på er ved å ta utgangspunkt i et midtpunkt og bruke hjelpelinjer og enkle grunnformer. Dette resulterer i et komplisert mønster preget av symmetri og streng orden.
I modernismen tok man avstand fra overdreven bruk av ornament etter at Adolf Loos skrev sitt berømte manifest Ornament og forbrytelse i 1908.
Eksterne lenker
ديكور
Museumssenteret i Hordaland
Museumssenteret i Hordaland (MUHO, tidligere navn: Museumssenteret i Salhus) er et konsolidert museum i Nordhordland og Bergen.
Senteret er et resultat av konsolideringsprosessen i norsk museumsvesen. Utgangspunktet for etableringen var Salhus Tricotagefabrik fra 1859, som er et av de 10 prioriterte, nasjonale teknisk-industrielle kulturminnene som Riksantikvaren har gitt tilskudd til bevaring. Med denne fabrikken som utgangspunkt ble Norsk Trikotasjemuseum etablert; dette museet skiftet etter hvert navn til Tekstilindustrimuseet. Fabrikken befinner seg på industristedet Salhus i bydelen Åsane i Bergen kommune. I de gamle fabrikklokalene ble det også etablert felles magasiner og konserveringstjenester for museene i Hordaland, under navnet Bevaringstenestene.
Det inngår også andre museer og fellestjenester i Museumssenteret i Hordaland.
I 2007 fikk Museumssenteret i Salhus tildelt prisen som Årets museum.
Landeveisrøver
Landeveisrøver er en betegnelse på de lovbrytere som overfaller og stjeler fra reisende på landvegen. Opp gjennom århundrene var all reisevirksomhet forbundet med en viss risiko da man var etterlatt til seg selv. Mange reisende slo seg derfor sammen når man reiste på spesielt farefulle strekninger.
En berømt og beryktet landeveisrøver som stammet fra Norge, var admiralen Christoffer Trondsens sønn Enno, også kalt «Enno Brandrøk». Han var røver i Nord-Tyskland siste halvdel av 1500-tallet, ble pågrepet og henrettet.
Moderne landeveisrøvere
Også i morderne tid opptrer landveisrøvere. Spesielt er lastebiler utsatt hvor lasten forsøkes å stjeles for videresalg. Dette er et veldig stort problem, spesielt i USA og Italia. I USA finnes det en egen politistyrke som jobber bare med slike tyveri.
Lastebilfirma har utviklet mange metoder for å hjelpe mot landeveisrøvere. De har blant annet laget et satellitt- og GPRS-basert system som gjør at de kan holde styr på og vite hvor alle deres trailere er til enhver tid. Likevel, selv med slike motoder, kan drevne landeveispirater sabotere dette systemet i en lastebil de stjeler.
Hvordan slike tyveri utføres varierer stort sett bare med nyanser i voldelighet. Tyvene slår til når lastebilen står parkert, og sjåføren sover bak. Enkelte bruker håndvåpen og bare truer lastebilsjåføren ut, mens andre blir forgiftet eller banket opp med slagvåpen.
Det er også et problem at enkelte lastebilsjåfører lar seg bestikke av landeveisrøvere og i ettertid rapporterer lastebilen for stjålet, men disse hendelsene lar seg sjelden se statistisk.
1587 Kahrstedt
1587 Kahrstedt er en hovedbelteasteroide. Den ble oppdaget 25. mars 1933 av Karl Wilhelm Reinmuth ved Landessternwarte Heidelberg-Königstuhl i Heidelberg.
Terry Moore
Helen Luella Koford (født 7. januar 1929), bedre kjent som Terry Moore, er en amerikansk skuespillerinne. Hun ble nominert til Oscar for beste kvinnelige birolle for rolletolkningen sin i filmen Kom tilbake, lille Sheba (1952). Moore har også spilt i filmer som Fantomet i Afrika (1949), Pappa Stankelben (1955), Bak fasaden (1957) og Tre glade rekrutter (1959).
Barndom
Helen Luella Koford ble født 7. januar 1929 i Glendale i California. Hun vokste opp i en mormonsk familie i Los Angeles. Etter å ha jobbet som barnemodell hadde hun sin filmdebut i Maryland i 1940. Hun brukte artistnavnene Judy Ford, Jan Ford og January Ford, før hun til slutt begynte å bruke Terry Moore i 1948.
Karriere
Moore jobbet med radio på 1940-tallet, blant annet som Bumps Smith på The Smiths of Hollywood. Hun har også spilt i flere suksessfulle filmer, inkludert Fantomet i Afrika (1949), Kom tilbake, lille Sheba (1952) (som hun ble nominert til Oscar for beste kvinnelige birolle for) og Bak fasaden (1957). Den 6. juli 1953 var Moore på forsiden av Life, under tittelen «Hollywood's Sexy Tomboy». På 1950-tallet spilte Moore i en rekke filmer, blant annet A Christmas Wish (1950), Two of a Kind (1951), Mann på stram line (1953), Pappa Stankelben (1955), Between Heaven and Hell (1956), Bernardine (1957), Tre glade rekrutter (1959) og Hvorfor må jeg dø? (1960). Hun spilte også gjesteroller i TV-serier som The Red Skelton Show, Climax!, Ford Television Theatre, The United States Steel Hour og Studio One. Utover 1960-tallet dukket Moore stadig sjeldnere opp i filmer. Blant filmene hun spilte inn i denne perioden er Platinum High School (1960), She Should Have Stayed in Bed (1963), Sorte sporer (1965), Waco (1966) og En mann ved navn Dagger (1967). Moore spilte også gjesteroller i TV-serier som Burke's Law, The Virginian og Checkmate. Fra 1962 til 1963 spilte hun rollen som Connie Garrett, datteren til en rancheier, i westernserien Empire. Moore spilte rollen som Venus i tre episoder av TV-serien Batman i 1967. På 1970-tallet spilte Moore i filmer som Quarantined (1970), Katastrofealarm på Highway 5 (1976) og Freeze Bomb (1978). På 1980-tallet tok karrieren hennes seg opp igjen. Hun spilte små roller i B-filmer, samt gjesteroller i TV-serier som Kjærlighetsskipet, Fantasy Island og Knight Rider. I en alder av 55 år lot Moore seg avbilde naken for august 1984-utgaven av Playboy. Bildene ble tatt av Ken Marcus.
I 2014 spilte hun en gjesterolle som Lilly Hill i krimserien True Detective, med Matthew McConaughey i hovedrollen.
Privatliv
I 1951 giftet Moore seg med den amerikanske fotballspilleren Glenn Davis. Ekteskapet varte i tre måneder og de ble formelt skilt året etter. Deretter var hun gift med forsikringsmannen Eugene McGrath fra 1956 til 1958. Året etter giftet Moore seg med forretningsmannen Stuart Cramer, som hun var gift med frem til 1972. Ekteskapet med Cramer resulterte i to sønner, inkludert Grant Cramer, som senere ble skuespiller.
Den 10. mai 1979 giftet Moore seg med aksjemegleren Richard Francis Carey. Han skal ha forsvunnet fra hennes hjem tre dager senere, og Moore anklaget ham for å ha svindlet henne for over 200 000 dollar. I et intervju med People i 1983 hevdet Moore at ekteskapet ikke hadde vært gyldig, ettersom Carey fortsatt var gift med en annen da de giftet seg. Careys advokater hevdet imidlertid at han hadde skilt seg før han giftet seg med Moore. Året etter ble Carey funnet skyldig i å ha svindlet 21 investorer, inkludert Michael Reagan, sønnen til president Ronald Reagan, men frifunnet for å ha svindlet Moore. I 1992 giftet Moore seg med Jerry Rivers, som hun var gift med frem til hans død i 2001.
Håndball-VM 2001 for menn
Håndball-VM 2001 for menn ble spilt i Frankrike i perioden 23. januar – 4. februar 2001.
Terry Moore
Privatliv
På 1940-tallet var Moore samboer med Howard Hughes. Etter Hughes' død i 1976 hevdet Moore hadde de hadde giftet seg i all hemmelighet, og aldri skilt seg. Alle dokumenter som kunne bevise giftemålet hadde angivelig blitt ødelagt. Selv om Moore ikke kunne framlegge noen bevis for sitt angivelige ekteskap med Hughes, fikk hun utbetalt en pengesum fra arvingene hans i 1983. Hun skrev to bøker om Hughes: The Beauty and the Billionaire (1984) og The Passions of Howard Hughes (1996). Sistnevnte er en forkortet lydbokversjon, der hun selv har fortellerstemmen. Moore beskriver seg selv som en «hengiven mormoner».
«Hardingen»
Skip med navnet «Hardingen»:
Jørstad
Jørstad eller Breide eller Vestbygda er ei bygd i Snåsa kommune, Trøndelag, på sørvestsiden av Snåsavatnet, langs fylkesvei 763 8 kilometer fra Snåsa sentrum i retning Steinkjer. Herfra går det vei østover mot Blåfjella-Skjækerfjella nasjonalpark.
Navnet Jørstad om grenda ble forsterket av at jernbanestasjonen ble hetende Jørstad, men bygda er også omtalt som Vestbygda eller Breide. Den tidligere skolen i bygda het Breide skole; den ble nedlagt ca 2010 - og er i dag samfunnshus. Breide Samvirkelag ble stiftet i 1919; det fusjonerte i 1989 med Snåsa handelsforening til Snåsa handelslag, mens butikken fremdeles drives på Breide. Snåsa sparebank hadde filial på Breide inntil 1980-tallet.
Husmannsplassen Sandmoen er fredet og bevart som museum. Megard kirkested er også fredet.
Jørstad stasjon på Nordlandsbanen ble åpnet 1926.
Levon Helm
Mens resten av The Band var canadiere, tilførte Helm,, med sin sørstatsbakgrunn gruppen både tolkninger og en forståelse for hvordan budskap kan uttrykkes for et amerikansk sørstatspublikum, noe som særlig kommer fram på sangen «The Night They Drove Old Dixie Down».
Helm hadde roller i filmene Coal Miner's Daughter, The Right Stuff og The Three Burials of Melquiades Estrada.
Helm spilte også i bluesgruppen The Levon Helm Band, med blant andre datteren Amy.
Han gav ut selvbiografien This Wheel's on Fire – Levon Helm and the Story of The Band, hvor han var svært kritisk til bandmedlemmet Robbie Robertsons rolle under splittelsen av The Band.
Helm døde 19. april av kreft på Memorial Sloan-Kettering Cancer Center i New York City.
Bakgrunn
Helm ble født i Marvell i Arkansas, og vokste opp på det lille stedet Turkey Scratch, utenfor Helena, administrasjonssenteret i Phillips County. Han var sønn av Nell og Diamond Helm, som var bomullsfarmere og svært musikkinteresserte som oppfordret sine barn å spille og synge. Den unge Lavon (som han var døpt) begynte å spille gitar da han var åtte og spilte også i tillegg trommer. I Arkansas i 1940- og 1950-årene var en rekke musikalske retninger populære, blant dem blues, country og rhythm and blues, som senere utviklet seg mot rock and roll. Helm ble influert av alle disse retningene, og lyttet til radiosendingene fra Grand Ole Opry fra Nashville. Han besøkte også konserter når det kom kjente musikere på turne.
Elmer Niklander
Elmer Konstantin Niklander (født 19. januar 1890 i Hausjärvi, død 12. november 1942) var en finsk friidrettsutøver som fortrinnsvis konkurrerte i kulestøt og diskos.
Nairobisk sauesyke
Nairobisk sauesyke er en virussykdom som smitter sau og geit via flått.
Levon Helm
Bakgrunn
Han ble også influert av bruken av munnspill, gitar og vokal av Sonny Boy Williamson II, som spilte blues og tidlig rhythm and blues på radiosendingen King Biscuit Time og som også opptrådte jevnlig i Marvell sammen med bluesgitaristen Robert Lockwood jr. Helm startet sitt første band, The Jungle Bush Beaters, mens han gikk på high school.
Elmer Niklander
Under Sommer-OL 1924 i Paris kom han på sjetteplass i kulestøt og sjuendeplass i diskos.
Nairobisk sauesyke
Årsak og smittevei
Viruset spres via flåttbitt. Hovedsakelig via brunflåtten Rhipicephalus appendiculatus. Viruset kan holde til i denne verten og spre seg videre fra den i opptil to år etter at flåtten er smittet. Flåttartene R. pulchellus i Somalia og Amblyomma variegatum i Kenya kan også spre smitten. Viruset smitter ikke gjennom kontakt med andre dyr.
Levon Helm
Bakgrunn
Helm fikk også anledning til å være til stede på konserter med artister som Elvis Presley, Conway Twitty, Bo Diddley, samt Ronnie Hawkins som også var fra Arkansas. Fra han var 17 år opptrådte han på klubber og barer rundt i Helena. Etter at han var ferdig med high school, ble han invitert til å være med i Ronnie Hawkins' band The Hawks, og reiste på turne rundt i Sørstatene, men også til Canada. De hadde noen plateutgivelser og noen av disse ble hits.
Annuario Pontificio
Annuario Pontificio er Den hellige stols årbok som inneholder opplysninger og aktuell statistikk for Den katolske kirke i verden. Den utkom under dette navnet første gang i 1912. 2015-utgaven hadde 2 400 sider og koster 78€.
Nairobisk sauesyke
Forekomst
Nairobisk sauesyke opptrer hovedsakelig i øst-Afrika Den rapporteres oftest i Kenya, i Kikuyu området mellom Nairobi og Mount Kenya, så vel som Uganda, Tanzania og Somalia. samt i Harariregionen i Etiopia. En lignende sykdom, kalt Kisenyi sauesyke finnes i Republikken Kongo. Blant husdyr kan bare sau og geit smittes, men man mistenker at den afrikanske rottearten Arvicathus abysinicus nubilans kan fungere som et reservoar for smitten ute i naturen.
Tidlige studier viste at sau og geit i områder der viruset var utbredt hadde stor grad av immunitet, mens utbrudd oppsto når nye dyr ble fraktet inn i dette området. Senere studier fant at sykdommen hovedsakelig var knyttet til handelen med buskap nær Kenyas større byer. Sporadiske utbrudd i tidligere sykdomsfrie områder kom typisk etter større regnskyll og oppblomstring av flåtten.
Australian Open-vinnere (single herrer)
Noter
<references group='lower-alpha'/>
Nairobisk sauesyke
Symptom
Inkubasjonstiden er fra 4 til 15 dager. Sykdommen vil så starte med en feber rundt 40-41°C, et lavt antall hvite blodlegemer (såkalt leukopenia) og nedtrykthet. Dette etterfølges av diaré og fall i kroppstemperaturen. Senere i sykdomsforløpet kan diaréen inneholde blod og slim. Andre symptom er snørr med puss og blod, Konjunktivitt, hyperventilering og manglende matlyst. Hovne lymfeknuter kan også merkes. Det er vanlig at gravide søyer kaster lammet (aborterer).
I milde tilfeller vil man se at dyret er svakt, har dårlig matlyst og tegn til diaré. Hyperakutte infeksjoner karakteriseres med brå feber fulgt av temperaturfall og dødelig kollaps. I slike tilfeller kan døden inntreffe så tidlig som 12 timer etter at feberen starter. Ved en obduksjon vil man kunne se visse tegn, såsom en forstørret milt og blodutredninger i flere organ. Slike symptomer vil man også kunne se hos det aborterte fosteret. Dødeligheten hos Merino sau er rundt 40% mens Masai sau har mye høyere dødelighet.
Behandling og forebygging
Det finnes ingen bestemt medisin mot nairobisk sauesyke, men symptombehandling og generelt godt stell kan redusere dødeligheten. Dyrene kan beskyttes mot flåtten ved å dynkes eller sprayes ukentlig med en acarisid, det vil si et middel mot flått. Streng karantene er ikke nødvendig da sykdommen ikke smitter ved kontakt, men utsatte dyr som ikke har immunitet bør ikke flyttes inn i virusets utbredelsesområde. Dyr som har hatt sykdommen får livslang immunitet. Det er også antydet at lam og geitekillinger beskyttes gjennom antistoffer i melken inntil de opparbeider immunitet gjennom infeksjon. Svekkede virus kan brukes som en vaksine, men anbefales generelt ikke, fordi vaksinens virkning og bieffekter varierer mellom sauerasene.
Smitte hos mennesker
Man har funnet antistoffer mot viruset i menneskeblod, men det er ikke kjent om disse antistoffene faktisk skyldtes nairobisk sauesyke viruset. Man har ett dokumentert eksempel fra Uganda på at en person ble smittet og utviklet forbigående influensalignende symptomer.
Differensialdiagnose
Symptomene på nairobisk sauesyke kan forveksles med blant annet følgende sykdommer: koksidiose, Riftdal feber som skyldes et virus som spres via moskitomygg i Afrika, anthrax, flåttsykdommen Heartwater og Peste des Petits Ruminants en smittsom virussykdom som spesielt angriper geit, i Afrika, Midtøsten og India
Styregitter
Et styregitter er betegnelsen for en av elektrodene til et radiorør. Spenningen som tilføres styregitteret (relativt til katoden) bestemmer (styrer) mengden av strøm som kan gå gjennom røret fra anoden til katoden.
Gustav VI Adolf av Sverige
Gustav VI Adolf (Oscar Fredrik Wilhelm Olaf Gustaf Adolf) (født 11. november 1882 i Stockholm, død 15. september 1973 i Helsingborg) var konge av Sverige fra 29. oktober 1950 til sin død. Han var sønn av kong Gustaf V og dronning Victoria, og farfar til Sveriges nåværende konge, Carl XVI Gustaf av Sverige. Han var den 6. monarken på tronen av Bernadotte-slekten i Sverige.
Bakgrunn
Lørdag 11. november 1882 kl. 17.00 nedkom kronprinsesse Victoria med kronprins Gustafs eldste sønn. Hertugen av Skåne, prins Oscar Fredrik Wilhelm Olaf Gustaf Adolf ble døpt i Vita Havet på Stockholms slott den 25. november samme år, av erkebiskop Anton Niklas Sundberg, i vann som var hentet fra Jordan i Palestina.
Utdanning
I 1902 ble han skrevet inn på Uppsala universitet.
Gustav VI Adolf snakket fire språk flytende: svensk, engelsk, fransk og tysk, og han leste italiensk uten problemer, samt noe latin.
Familie
26. januar 1905 var hertugen av Skåne i Kairo i Egypt, og møtte hertugen av Connaughts eldste datter Margaret. De forlovet seg allerede etter fire uker i Kairo, og giftet seg på Windsor Castle 15. juni 1905. Deres barn:
Kronprinsen reiste mye i årene som enkemann, blant annet til England i 1923 der han møtte sin andre hustru. Hennes far, markien av Milford Haven, som hadde gått bort i 1921, hadde sagt: "Det finnes bare et menneske i hele verden som skulle passe Louise, og det er Gustaf Adolf av Sverige. Og den eneste som skulle passe Gustaf Adolf er Louise!"
Forlovelsen med Louise Mountbatten ble erklært 1. juli 1923, og de ble viet 3. november samme år i St. James' slottskapell av erkebiskopen av Canterbury. De fikk ingen barn.
Regentskap og interesser
Da faren Gustaf V døde 29. oktober 1950, avla kong Gustaf VI Adolf den kongelige ed.
Gustaf VI Adolf var kjent som amatørarkeolog, og ved flere anledninger reiste han til Italia for å delta i utgravinger. Han ble blant annet æresmedlem av British Academy i 1953.
En annen interesse var kinesisk kunst.
Som kronprins reiste Gustaf Adolf til Amerika 1926–1927, han var leder i Riksidrottsförbundet, reiste til svenskebarna i Estland i 1931 og involverte seg i hæren. Det sies at han skrev signaturen sin 7000 ganger i året, og at han hvert år var vert for 3000 gjester.
Gustaf VI Adolf var den første svenske monarken etter frihetstiden som regjerte helt uten politisk makt. Han hadde likevel en så sterk posisjon at Sveriges riksdag, til tross for sterk venstrevind på begynnelsen av 1970-tallet, ikke ville la den nye regjeringsformen tre i kraft før etter kongens død.
Gustaf VI Adolf fikk i august 1973 blødende magesår, og ble operert for dette. Men etter operasjonen pådro han seg lungebetennelse, hjerteflimmer, svekket nyrefunksjon og tilbakekommende magesår. Han døde fredelig klokken 20.35 15. september 1973 på Helsingborgs lasarett med sine nærmeste rundt seg.
Langøya (Aure)
Langøya er en liten øy rett nordvest for Jøssøya på nordsiden av Ertvågsøya i Aure kommune på Nordmøre. Øya er om lag 1 km lang og omkring 100 meter bred på det bredeste. Det høyeste punktet er 14 moh.
Alvøen idrettspark
Alvøen idrettspark er en idrettspark i Alvøen i Bergen vest, og hjemmebanen til Loddefjord Idrettslag.
I parken finnes det en stor gressbane med løpebane som ble åpnet i 1992, renovert i 2007. En liten kunstgressbane, en stor kunstgressbane som ble åpnet i 2003, en basketballbane, en tennisbane og en lysløype med mulighet for å gå på ski om vinteren. Parken har også andre turmuligheter, en tursti som starter i parken går videre inn i Alvøskogen og til Gullaksdalen. I idrettsparken finner en også klubbhuset til Loddefjord Idrettslag, og Alvøen Parkhus som ligger ved gressbanen.
Hvert år i august arrangeres Alvøen Sommer Cup i parken, en fotballturnering for barn mellom 6 og 13 år.
1588 Descamisada
1588 Descamisada er en hovedbelteasteroide og går i bane innenfor asteroidefamilien Eos. Den ble oppdaget 27. juni 1951 av Miguel Itzigsohn ved La Plata Astronomical Observatory i La Plata.
MF «Fusa» (1970)
MF «Fusa», nå «Shammah» er en bilferge bygget i 1970 som MF «Stord». Fergen gikk i rutefart for Tide Sjø i sambandet Fjelberg-Sydnes-Utbjoa-Skjersholmane frem til 31. desember 2010. I 2013 ble fergen solgt og gitt navnet «Shammah». Den var sist sett i februar 2014 på vei fra Florø til Lagos.
Skipet
Fergen var byggnummer 41 ved Hatlø Verksted i Ulsteinvik, Møre og Romsdal. Ved overlevering var tonnasjen 485 bruttoregistertonn og 227 nettoregistertonn. Hovedmaskinen var en sekssylindret totakts EV dieselmotor bygd av Wichmann Motorfabrikk AS på Rubbestadneset. Oppgitt ytelse er 900 hestekrefter (bhk).
Langøyene
Langøyene er ei øy på 0,3 km² i Bunnefjorden innerst i Oslofjorden, som administrativt tilhører Nesodden kommune i Viken, men eies og disponeres av Oslo kommune. Langøyene var opprinnelig to frittstående øyer som vokste sammen da de ble brukt som søppeldeponi. Fjorden mellom Nordre og Søndre Langøy ble fylt igjen av avfall fra Oslo by. Langøyene er et populært friluftsområde og badeplass, også for naturister. Naturistdelen er i dag på den sørlige delen, med klipper og tildels vanskelig tilgjengelige partier. Det er lov å telte på øyenes nordlige del. Langøyene nås med ferge fra Aker Brygge i Oslo om sommeren. En kiosk på Langøyene holder åpent i høysesongen og på varme dager. Vannet som finnes, kan ikke drikkes på grunn av forurensning. Det er enkle toalettfasiliteter.
Mellom Langøyene og Malmøya er en skipskirkegård, der 30-40 vrak har funnet hvile. En rekke ringformede kratre utenfor Langøyene kan tolkes som merker etter mineeksplosjoner eller dumpet ammunisjon.
Søppelfylling
Den store gressletta vi finner midt på Langøyene i dag, er hovedstadens gamle søppelfylling. I 1899 fikk Kristiania kommune avslag på å ta i bruk Nakholmen som søppelfylling under henvisning til Aker kommunes nylig vedtatte sunnhetsforskrifter. Men i 1900 dukket Langøyene opp som en mulighet; de to øyene var privat eid og lå i Nesodden kommune, der det ennå ikke var vedtatt noen sunnhetsforskrifter. Nesodden kommune protesterte, men kjøpet gikk likevel igjennom i 1902. Først og fremst trengte Veivesenet å kvitte seg med søppel feid opp fra gater og veier.
Slavonski Brod
Slavonski Brod er en by ved elven Sava i Kroatia, med et folketall på rundt 53 000.
Langøyene
Søppelfylling
Fra 1904 til 1948 var stedet søppelfylling. I 1908 stanset Aker kommune all søppeltømming i Oslo by, og sundet mellom Langøyene ble tatt i bruk for fullt. Lenser utlagt i sundet skulle holde søppelet på plass, men det kom stadig klager på avfall som drev inn til sjøkantene i området. Ikke minst ble det klaget på vond lukt. I 1910 ble det senket skipsvrak i hver ende av søppelsundet for å holde avfallet på plass, men klagene fortsatte å komme. Likevel klarte aldri Nesodden kommune å få stengt deponiet. Lasteprammer med bunnluker til å åpne gikk i skytteltrafikk fra byen, med opptil 70 tonn avfall om bord. På øyene jobbet 30 mann med trillebår og spade for å spre søppelet.
I 1922 ble det anlagt en stor kranbane på hver side av sundet, med wire og stor grabb mellom. Den kunne losse og spre tre tonn av gangen. Dagens snorrette gangvei fra fergekaia til stranda ligger på en av kranbanene. I 1938 ble de vedtatt å nedlegge fyllingen. I stedet skulle tømming primært foregå på Fornebu og i Fetsund. Den 8. april 1940 meldte Arbeiderbladet at nå var «siste lørje til Langøyene gått». Men dagen etter okkuperte tyskerne Norge, og noe av det første de gjorde, var å stanse søppeltømmingen på Fornebu. I stedet ble Langøyene gjenåpnet som avfallsdeponi for Oslo. I dag er det fortsatt mulig å finne rester av «gammeldags» søppel på stranda øst på øya.
I en menneskealder fikk beboerne på Bekkelaget og Nordstrand somrene «forpestet av lukt, sur røyk og myriader av fluer fra søppelfyllingen på Langøyene». Først sommeren 1946 bevilget Oslo en halv million kroner til ti nye søppelbiler til renholdsverket, slik at deponiet kunne avvikles. I stedet ble avfallet kjørt til Fornebu og delvis til Stubberud, der det ble tømt i ravinen frem til den ble stengt i 1963.
Slavonski Brod
Historie
Ordet «brod» betyr skip på moderne kroatisk, men byens navn kommer av en eldre betydning – elvekryssing.
Langøyene
Søppelfylling
I 1949 gikk den siste lasten med søppel til Langøyene, hvoretter Oslos parkvesen overtok ansvaret for stedet. I 1950 deltok russen i oppryddingen. Da badeplassen åpnet for publikum i 1952, hadde parkvesenet fylt ekte sand på stranden. Med egen båtrute ble den nye badeplassen snart populær, men i 2013 begynte gammelt søppel å komme opp i dagen. Det ble funnet forhøyede konsentrasjoner av blant annet bly og kvikksølv, og derfor besluttet å tildekke det gamle deponiet med én meter jordmasser, tilsvarende rundt 360.000 tonn totalt. Nordsiden av øya sikres mot erosjon med en steinfylling.
Oslo bystyre har bevilget 304 millioner kroner for å utbedre forholdene på Langøyene. Arbeidene vil pågå fra høsten 2019 til våren 2021, og øya vil være utilgjengelig i anleggsperioden. Langøyene er planlagt åpnet for publikum i en periode fra 1. juli 2021.
Slavonski Brod
Historie
Sentralt i byen finnes den barokke Brod festning.
Kommunikasjonsknutepunkt
I dag går motorveien Zagreb–Lipovac–Beograd (E70, A3) og jernbanen Zagreb–Vinkovci–Beograd gjennom byen. En ny og moderne motorvei er under konstruksjon, den internasjonale gjennomfartsåren 5C, som vil knytte Nord-Europa og Ungarn med Kroatia (Slavonia), Bosnia-Hercegovina og igjen Kroatia (Dalmatia). Denne motorveien vil gå om lag 16 km fra sentrum av byen. Når denne veien står ferdig vil Slavonski Brod ble ett av de store knutepunktet for motorveiene som går nord-sør og øst-vest.
Váddásgáisá
Váddásgáisá er et fjell i Porsanger kommune i Troms og Finnmark. Fjellets høyeste punkt er 1 028 meter over havet og fjellet er det 25. høyeste fjellet i Finnmark av fjellene med en primærfaktor på minst 50 meter.
Georg Backer Berg
Georg Backer Berg (født 21. september 1900 i Stavanger, død 29. mars 1980) var norsk kunstmaler.
Berg var først elev ved Bjarne Hansens malerskole i Stavanger, omkring 1920. Deretter studerte han i 1925 under André Lhote i Paris.
Han var hovedsakelig landskaps- og portrettmaler, ofte med motiv fra hjembyen Stavanger. Fra landstedet på Kalvøy rett utenfor byen hentet han også flere motiv.
En tid delte han atelier med malerkollegaen Thoralf Gjesdal, først ved Sandvigens skole, deretter i Bjergsted.
Berg var i fra 1930 fast kunstkritiker i Stavanger Aftenblad, etter Bjarne Hansen. I 1962 fikk Berg Stavanger Aftenblads kulturpris.
Kommuner i departementet Bas-Rhin
Dette er en liste over de 527 kommunene i departementet Bas-Rhin i Alsace i regionen Grand Est i Frankrike. Per 1. januar 2021 er antall kommuner redusert til 514.
Vestby kirke
Vestby kirke er en langkirke fra 1886 i Vestby kommune, Søndre Follo prosti i Viken fylke.
Byggverket er i stein og har 350 plasser. Kirken er tegnet av arkitektene Henrik Nissen og Holm Munthe som langkirke i teglstein i nygotisk stil.
Igor Ter-Ovanesian
Igor Aramovitsj Ter-Ovanesian (russisk Игорь Арамович Тер-Ованесян, født 19. mai 1938 i Kiev) er en russisk friidrettsutøver av armensk herkomst, som startet for Sovjetunionen. I 1960-årene tilhørte han verdenseliten i lengdehopp.
Igor Ter-Ovanesian ble i løpet av sin lange idrettslige karriere sovjetisk mester 15 ganger – 12 ganger i lengde og 3 ganger som medlem av laget på 4 x 100 m stafett. 11 ganger forbedret han den sovjetiske rekorden i lengde. Han satte én verdensrekord og en europarekord, samt sju europarekorder innendørs. Han var den første europeeren som hoppet over 8 meter. Han tok to OL-medaljer og fem medaljer fra europamesterskap, hvorav to gullmedaljer.
Jimmy Page
James Patrick «Jimmy» Page (OBE) (født 9. januar 1944) er en britisk gitarist. Han er kjent fra sin tid i Led Zeppelin, men har også spilt i The Yardbirds, og har hatt en rekke samarbeidsprosjekter med andre artister.
Unge år
Page begynte å spille gitar som tolvåring. Han ble etter hvert en svært dyktig gitarist, og var på midten av 1960-tallet en av London-områdets mest etterspurte studiomusikere. Hans gitarspill kan høres på plater med blant andre Nico, The Kinks, The Who, Tom Jones og Herman's Hermits. Etter hvert gikk imidlertid Page lei av å bare spille andres musikk, og takket ja da han i 1966 fikk tilbud om å bli med i Yardbirds.
Yardbirds
Yardbirds var et av de første britiske bluesrockbandene. Før Page ble medlem hadde Eric Clapton vært medlem av gruppa. Page startet som bassist, ettersom Yardbirds allerede hadde en svært dyktig gitarist i Jeff Beck, men etter hvert gikk man over til å ha både Page og Beck på gitar. Yardbirds ble oppløst våren 1968 midt i en Europaturné. Beck hadde på dette tidspunktet allerede forlatt gruppa, og Page satte i gang prosessen med å starte et nytt band som hadde arbeidstittelen «New Yardbirds».
Led Zeppelin
Etter kort tids intensiv øving, reiste den nye gruppa høsten 1968 ut for å fullføre Yardbirds' avbrutte Europaturné. Turnéen ble en knallsuksess, og det nye bandet som etter hvert tok navnet Led Zeppelin (etter en slengbemerkning fra The Who-trommis Keith Moon om at Pages nye band kom til å gå i bakken som et luftskip ("zeppeliner") lagd av bly "lead"), og dro i studio for å spille inn sin første plate.
Til tross for Keith Moons spådom, ble Led Zeppelin kanskje verdens mest populære rockeband på første halvdel av 1970-tallet. Blant deres mest kjente låter er «Whole Lotta Love», «Immigrant Song», «Dazed and Confused» og «Stairway to Heaven», som er en av de mest spilte låtene på amerikansk radio.
Page skal ha en stor del av æren for Led Zeppelins suksess. I tillegg til at han var grunnleggeren av gruppa, var han også en markant skikkelse på bandets konserter med sine harde og til dels psykedeliske gitarriff og soloer. Enkelte hevder at Page og Zeppelin var med på å grunnlegge musikkstilen heavy metal, men selv om det er en viss sannhet i det utsagnet, var Led Zeppelin mer enn bare et metal-band. De hadde sitt utspring i den britiske bluesrocken, og utviklet seg i flere retninger, og hadde blant annet elementer av britisk og irsk folkemusikk og psykedelia i sitt lydbilde.
Etter Led Zeppelin
Zeppelin ble oppløst etter John Bonhams død i 1980. I 1981 spilte Page inn noen demoer sammen med Chris Squire og Alan White fra Yes i et prosjekt som ble kalt XYZ (ex Yes og (Led) Zeppelin). Page ville ha med Robert Plant, men etter som vokalisten takket nei etter en jam session, ble prosjektet lagt dødt. Siden da har Jimmy Page holdt en relativt lav profil. Han har deltatt på samarbeidsprosjekter med blant andre de tidligere Yardbirds-kollegene Eric Clapton og Jeff Beck, og tidligere Deep Purple-vokalist David Coverdale. Fra 1984 til 1986 spilte han også i et band kalt The Firm, sammen med blant andre Paul Rodgers. The Firm ga ut to album, uten at disse kunne måle seg med suksessen til Zeppelins album. Han ga ut soloalbumet Outrider i 1988. I 1994 ga han ut en akustisk plate sammen med Robert Plant. Plant og Page ga ut en ny plate sammen i 1998, og i 2000 turnerte Page sammen med sørstatsbandet The Black Crowes.
Diskografi
Se også diskografi med Led Zeppelin
Studioalbum
Livealbum
Soundtrack album
Singler
Fylkesvei 662
Fylkesvei 662 (Fv662) går mellom Aukrasanden på Gossa i Aukra og Moldegård i Molde. Veien (unntatt fergestrekningen) er 18,2 km lang.
Veien begynner i en rundkjøring med europavei 39 ved Moldegård i Molde, går gjennom Molde sentrum (over Øvre veg) og vestover langs Moldefjorden til Julneset, der den har kryss med fylkesvei 668 til Midsund, og fortsetter deretter nordover langs Julsundet til Hollingsholm der den krysser Julsundet med ferge til Aukrasanden.
Før 1. januar 2010 var veien riksvei, etter at regionsreformen trådte i kraft har den status som fylkesvei.
I forbindelse med prosjektet E39 Romsdalsfjorden planlegges en hengebru med 1625 m spenn over Julsundet (lengst i Norge), og at E39 vil gå her.
1589 Fanatica
1589 Fanatica er en hovedbelteasteroide. Den ble oppdaget 13. september 1950 av Miguel Itzigsohn ved La Plata Astronomical Observatory i La Plata.
Centrica plc
Centrica er et internasjonalt gass- og kraftselskap etablert i Storbritannia i 1998 da British Gas plc ble delt. Det andre selskapet som ble opprettet etter delingen er BG plc – som senere er omdøpt til BG Group plc. Centrica har spesialisert seg på energi og er den største leverandøren av gass i Storbritannia og en av de største innen elektrisk kraft. Selskapet har sitt hovedkvarter i Windsor i England og driver alt fra leting etter nye felt for produksjon, til lagring, salg og distribusjon. De opererer både i England, Europa, Nord-Amerika, Nigeria, Egypt og Trinidad. Selskapet startet i 2006 opp et norsk datterselskap, Centrica Energi, som driver med undersøkelse og produksjon av olje og naturgass på norsk kontinentalsokkel.
Se også
Centrica Energi
1590 Tsiolkovskaja
1590 Tsiolkovskaja er en hovedbelteasteroide og går i bane innenfor asteroidefamilien Flora. Den ble oppdaget 1. juli 1933 av Grigoriy N. Neujmin ved Krim-observatoriet i Simeiz på Krimhalvøya.
Fylkesvei 5400
Fylkesvei 5400 går mellom Dale i Vaksdal og Bulken i Voss kommune i Hordaland.
Veien var del av riksvei 13 før traséen ble flyttet østover til dagens strekning 1992.
Frem til 2019 hadde veien betegnelsen fylkesvei 314.
Mitrastemon
Mitrastemon er ei slekt av parasittiske planter. Den regnes til en egen familie, Mitrastemonaceae, i lyngordenen (Ericales).
Dancing in Fire – The Remix Album
Dancing in Fire – The Remix Album er et musikkalbum utgitt med Sha-Boom i 1989.
Mitrastemon
Disse plantene er endoparasitter som lever inne i røttene på arter i bøkefamilien. De har ikke klorofyll, stengel eller røtter. Blomsterstilken bryter gjennom barken til verten og har én tvekjønnet blomst i enden. Stilken har skjellignende høyblad. Frukten er en bærlignende kapsel.
Playmaker
En playmaker er en som holder spillet gående, sentrer ballen til alle, en som ønsker mye ballkontakt i fotballen.
Mitrastemon
Det er to arter med svært disjunkt utbredelse:
Tilpasningene til parasittisme gjør det vanskelig å finne de nærmeste slektningene til disse plantene ved å undersøke morfologien. De ble tidligere regnet til ordenen Rafflesiales, men i 2004 ble slekta og familien overført til lyngorden etter studier av både mitokondrielt og nukleært DNA. Flora of China regner likevel fortsatt slekta til familien Rafflesiaceae.
Diskografi
Diskografi er en systematisk, ofte kronologisk sammenstilling av plateinnspillinger (og av og til andre typer av fonogrammer, for eksempel fonografsylindre). En diskografi kan eksempelvis omfatte innspillinger av en bestemt artist, innen en bestemt musikalsk sjanger, et bestemt plateselskap eller en bestemt platetype (for eksempel 78-plater). En meget ambisiøs variant er såkalte «nasjonaldiskografier» som omfatter samtlige plateinnspillinger fra et helt land.
Diskografi som sjanger begynte å utvikle seg i 1930-årene innen den tidlige jazzforskningen.
Statens viltundersøkelser
Fridtjof Nansen foreslo i 1914 staten burde drive fri og uavhengig viltforskning. Dette førte til at Statens viltundersøkelser ble opprettet i 1936. Administrativt var instituttet tilknyttet Jaktkontoret i Landbruksdepartementet. Oppgaven var å drive med viltforskning, og å gi faglige råd til departementet.
I 1965 ble Direktoratet for jakt, viltstell og ferskvannsfiske etablert i Trondheim. Statens viltundersøkelser ble i 1974 omgjort til en forskningsavdeling underlagt direktoratet, og flyttet til Trondheim. I 1985 ble direktoratet omorganisert, og omdøpt til Direktoratet for naturforvaltning (DN). Omorganiseringen medførte at forskning igjen ble skilt fra forvaltning, og i 1985 ble det etablert en egen forskningsstiftelse: Norsk institutt for naturforskning (NINA).
Home on the Range
«Home on the Range» er Kansas' delstatssang. Dr. Brewster M. Higley skrev opprinnelig ordene i et dikt kalt «My Western Home» i begynnelsen av 1870-årene i Smith County, Kansas. Diktet ble først publisert i desember 1873-nummeret av Smith County Pioneer under tittelen «Oh, Give Me a Home Where the Buffalo Roam». Melodien ble komponert av en venn av Higley med navn David H. Kelley. Higleys opprinnelige ord er lik de som blir anvendt i dag, men er ikke identiske. Sangen ble tatt i bruk av bosetterne, cowboyer og andre og spredte seg rundt i USA i forskjellige former. I begynnelsen av 1900-tallet ble den arrangert av komponisten David Guion (1892–1981) fra Texas. Han blir ofte kreditert som komponist. Den ble offisielt tatt i bruk som Kansas' delstatssang 30. januar 1947 og brukes vanligvis som uoffisiell sang for den amerikanske vesten.
«Home on the Range» blir ofte fremført i programmer og konserter med patriotisk amerikansk musikk og blir jevnlig brukt i skuespill og filmer.
Disse innbefatter westernfilmen Colorado Serenade fra 1946 (sunget av skuespilleren Roscoe Ates), Bygg og bli gær'n (Mr. Blandings Builds his Dream House) fra 1948 (sunget av både Myrna Loy og Cary Grant), Off Broadway-musikalen You're a good Man, Charlie Brown (sunget av rollebesetningen under et glee club-øvingsnummer), Where the Buffalos Roam fra 1980 (sunget av Neil Young under rulleteksten i begynnelsen) og Looney Cartoon-korttegnefilmen Claws for Alarm fra 1954 (sunget av Pelle Pigg).
Sloganen «Home on the Range» har stått på registreringsskiltene på biler fra Kansas siden 2005.
Norske versjoner
Jette Grevil og G. Haaland er blant de som har skrevet en norsk tekst til sangen. Grevils versjon bærer tittelen «Min barndoms egn». Haalands versjon heter «Hjem». Det finnes også en kristen norsk versjon med tittelen «O vis meg et sted». Tekstforfatter er ikke oppgitt.
Trond Fredrik Ludvigsen
Trond Fredrik Ludvigsen (født 22. juni 1982 i Alta) er en norsk fotballtrener og tidligere -spiller.
Han kom til Bodø/Glimt i 1998 etter å ha vært innom klubbene Frea, Bossekop og Alta (A-laget) sine ungdomsavdelinger.
Ludvigsen debuterte for Bodø/Glimt i 1999 da han var bare 16 år og 314 dager, og han er blant de yngste som har spilt i eliteserien. Han har spilt 35 U-21 kamper for Norge, og scoret 16 landslagsmål for Norges U-21 landslag.
Han ble solgt til Hertha Berlin i 2001, men ble året etter leid ut til Rosenborg Ballklub. Deretter ble det en ny periode for Bodø/Glimt, før han gikk til Brann i 2005. Ludvigsen var en periode i 2007 utleid til Strømsgodset uten særlig hell, og returnerte til Brann foran 2008-sesongen.
Ludvigsen skrev under en treårskontrakt for Bodø/Glimt 17. desember 2008. Dette var tredje gangen han var i klubben han debuterte for i Tippeligaen som 16-åring. 2. august 2011 returnerte han til Alta, 13 år etter at han forlot klubben, men var der bare ett år. I 2013 ble Ludvigsen trener for Austevoll Idrettsklubb. Til 2015 spilte han også kamper for Austevoll.
De Havilland DH 114 Heron
de Havilland DH.114 Heron var et mindre 4 motors propellerdrevet passasjerfly.
Historie og utvikling
Flyet var en videreutvikling av DH 104 Dove som fikk forlenget skrog og utstyrt med ytterligere to motorer. De første flyene som ble produsert ble eksportert til New Zealand (Air New Zealand).
Flyet var en hel-metall konstruksjon og med en tradisjonell lav-vinget utforming med nesehjul. Det ble bygget over 150 eksemplarer som ble eksportet til over 30 land, også til Norge.
Den første Heron, model 1A, hadde en del svakheter, blant annet for små og for tunge motorer og var utstyrt med fast understell og et ikke styrbart nesehjul. Dette forenklet vedlikeholdet, men virket reduserende på toppfarten.
Etter at det var bygget 51 fly av den første modellen gikk de Havilland over til Model 2 med opptrekkbart understell, styrbart nesehjul og forbedret ytelse. Produksjonen opphørte i 1963.
Purpur og gull
Purpur og gull er en musikal som ble satt opp ved Trøndelag Teater i 2004. Musikalen er skrevet av Hans Magnus Ystgaard og er basert på sanger av Åge Aleksandersen. Disse ble sunget av Bjarne Brøndbo, vokalist i trønderbandet D.D.E., mens de fire skuespillerne Harald Brenna, Helle Ottesen, Øyvind Brandtzæg og Ingrid Bergstrøm spilte ut historier til sangene samtidig.
Purpur og gull fikk Heddaprisen i 2004 som beste oppsetning.
De Havilland DH 114 Heron
Operatører av Heron
Heron var i bruk hos et syttitalls operatører, blant andre:
Heron i Norge
I årene 1952–1960 hadde Braathens SAFE 8 Heron registrert i Norges luftfartøyregister. Flyene ble satt inn på selskapets to første innenlandruter:
Dette var etter en vanskelig kamp om å få konsesjonsrett på de norske innenlandsrutene, ettersom myndighetene var skeptiske til å tillate et privat flyselskap. Et Heron-fly ble utprøvd på korte rullebaner som var anlagt under krigen, for å bevise flytypens dugelighet som et passasjerfly. Det var først i 1952 at Braathens klarte å tvinge myndighetene til å gi dem prøvetillatelse. Med de to første innenlandsrutene viste Heron-flyene seg å være kapable og ble raskt populære. Dermed startet historien om innenriks flygning med landsfly. Med sin flyflåte jobbet Braathens med å utvide sitt rutenett, men selv om passasjertrafikken økte jevnt, viste det seg at mellomlandingene falt ut etter hvert, fordi det var for liten trafikk fra Hamar, Jarlsberg og Notodden. Mer kapable fly var nødvendig, og flyflåten som hadde blitt dels utskiftet med tre nye Heron 2B (LN-SUA, SUB, SUL) i 1956-58, var ikke lenge tilstrekkelig. Braathens var en av de aller første operatører av Heron, Nr. 2, 3 og 5 fra produksjonslinjen ble levert til Braathens Selve prototypen til Heron, G-ALZL, var leiet av Braathens i 25. april til 14. mai 1954. Den siste flygningen med Heron (LN-SUL) i Braathens farger fant sted i mars 1960, og de ble erstattet med Fokker Friendship. Men begrepet «Luftbussen» som hadde oppstått med Heron-flyene på innenlandsrutene, levde videre med de nye flyene. De siste flyene i Norge fløy fram til 1972 for Fjellfly, da LN-BFX og LN-BFY ble kjøpt av Flyservice i Mjøndalen. Disse ble deretter hensatt på Geitryggen fram til 1984. LN-BFY som var i bedre tilstand, ble overtatt og restaurert av Flyhistorisk Forening i Sola som utstillingsfly i Flyhistorisk Museum. Der blir flyet utstilt som LN-PSG i Braathens farger.
Heron passasjerflyene ble også benyttet av andre flyselskaper, som Vestlandske Luftfartsselskap fra 15, juni 1956 til 13. september 1957, med et fly under navnet «Jan Herwitz», LN-BDS av type Heron 2E. Det ble levert tilbake fordi det var for lav kabinfaktor på rutene til Stavanger og Trondheim fra Flesland i Bergen. Nor Flyselskap, som opererte fra Eggemoen ved Hønefoss, hadde et fly med registreringen LN-NPH siden 1952 - det forulykket på Vestfjorden vest for Bodø 4. september 1968 og sank i havet etter at besetningen hadde berget seg. Fjellfly ble det siste flyselskapet med Heronruter, med ruten Oslo-Skien-Kristiansand som ble åpnet i 1961, og to fly av type Heron 1B ble innkjøpt for å styrke kapasiteten. Da flyselskapet gikk i konkurs i 1972, ble flyene overtatt av Flyservice.
Til tross for den kortvarige tjenesten Heron-flyene hadde i Norge, hadde de startet historien om den norske innenriksluftfarten med landsfly mellom landbaserte lufthavner som på mange steder var lite annet enn dårlige utbygde og nedslitte rullebaner med en fortid som krigsflybaser. Rutene som ble betjent med disse flyene ble kalt Heronruter, som gjorde flygning oppnåelig for de fleste beboere i Sør-Norge. Et godt eksempel i så måte er Hamar, som har en flyplass som måtte stenges for kommersiell passasjerflygning i 1959 på grunn av for lavt passasjerbelegg til Trondheim og Oslo, og som den gang hadde et grusdekk og primitive tilstander. Dette var ikke utilgjengelige for det allsidige og praktiske flyet som i utgangspunktet var ment for slike rutenett med primitive flyplasser.
1591 Baize
1591 Baize er en hovedbelteasteroide. Den ble oppdaget 31. mai 1951 av Sylvain Julien Victor Arend ved Observatoire Royal de Belgique i Uccle.
Let’s Party
Let's Party ble Sha-Boom sitt siste studioalbum, utgitt i 1990.
Libertad (Uruguay)
Libertad er en by i San José-departementet i det sørlige Uruguay. Byen har om lag 10 166 innbyggere. Libertad (spansk: frihet) ble grunnlagt i 1872 av Carlos Clauzolles. De første innbyggerne var fransk og tysk.
Befolkning
Libertad har 9 196 innbyggere (beregning 2004)
Kilde:
Kommune
Byens ordfører (alcalde) er Sergio Valverde.
Transport
Ruta 1 forbinder Libertad med Montevideo (øst) og Ecilda Paullier og Colonia del Sacramento (vest).
Grisvågøya
Grisvågøya er ei øy i Aure kommune i Møre og Romsdal. Øya har et areal på 13,86 km² og om lag 90 innbyggere (2015). Høyeste punkt er Hiåsen 118 moh.
Øya ligger nord for Ertvågsøya og vest for Skardsøya. Øya har broforbindelse til Skardsøya. I nord ligger Trondheimsleia og i sør Gjerdevika.
Hjernevask
Tankekontroll, som i dagligtale kalles hjernevask, betegner bevisst bruk av manipulasjon for å endre på et individs holdninger og meninger. ( Begrepene på engelsk, inkluderer mind control, coercive persuasion, thought reform, thought control og brainwashing.) Dette kan gjøres på mange forskjellige måter, og vil ha varierende effekt på subjektet som blir utsatt for metoden.